# Josep Viladomat i Massanas

Josep Viladomat i Massanas (Manlleu, 1899 - Escaldes-Engordany, 2 de juny de 1989) va ser un escultor català, germà petit del músic Joan Viladomat.

## Biografia

Deixeble de Joan Borrell i Nicolau, va treballar al taller d'Eusebi Arnau a Barcelona. Va participar en el grup d'Els Evolucionistes, fundat l'any 1917, juntament amb Joan Rebull i Josep Granyer, tractant de reaccionar al modernisme amb la recerca del realisme basat en els barrocs catalans i la seva gran admiració per Arístides Maillol i els escultors grecs. La seva escultura va ser un poc indefinida amb un realisme molt detallista de vegades i altres amb uns nus completament encertats. Va residir els seus últims anys a Andorra. Una cinquantena d'obres estan exposades al Centre d'Art d'Escaldes-Engordany. Al Museu Nacional d'Art de Catalunya i al Museu Abelló de Mollet del Vallès hi ha obra seva exposada.

## Obres destacades

* La Puntaire. 1972 Parc de Montjuïc (Barcelona)
* Dona amb nen i flabiol. Plaça Catalunya (Barcelona)
* Maternitat. 1923. Casa de la Ciutat (Barcelona)
* Pietat. Monestir de Sant Joan de les Abadesses (Girona)
* Sant Francesc d'Assís. 1927 Monestir de Montserrat (Barcelona)
* El Crist Jacent. (1953) Venerable Congregació de la Puríssima Sang (Lleida)
* Dos Tritons. (1929) Jardins de Joan Maragall. Palauet Albéniz (Barcelona)
* La República (Flama). 1934 (Barcelona)
* Monument a Fortuny. (Reus)
* A Pau Casals. 1940 (Avinguda Pau Casals, Barcelona)
* La Font del Centenari. 1954 (Tarragona)
* Estàtua eqüestre de Francisco Franco 1963 (castell de Montjuïc) retirat
* L'Avi del Barça 1972 (Entorns de la Masia del FC Barcelona)
* Monument al copríncep Joan Benlloch. 1966. Andorra la Vella.
* Monument commemoratiu del primer centenari de la Nova Reforma d'Andorra (Ball de la Morisca). 1967 Casa de la Vall. Andorra la Vella.
* Estàtua eqüestre de Francisco Franco

## Galeria

* Tritó, Jardins de Joan Maragall, al Palauet Albéniz (Barcelona)
* Avi del Barça, a La Masia (Barcelona)
* Repòs, de 1925, als Jardins de Laribal (Barcelona)
* A Pau Casals, (1940), a l'Avgda. Pau Casals (Barcelona)
* La puntaire, (1972), als Jardins de Mossèn Costa i Llobera (Barcelona)

## Bibliografia

* Alix, Josefina (1985), Escultura Española 1900/1936, Madrid, Ediciones El Viso. ISBN 84 7483 412 0

## Referències

* ↑ «Josep Viladomat i Massanas». Gran Enciclopèdia Catalana. Barcelona: Grup Enciclopèdia Catalana. [Consulta: 2 novembre 2013].
* ↑ «Els noms dels carrers de Manlleu». Biblioteca Municipal de Manlleu.
* ↑ Casabella, Ruth «Josep Viladomat i Massanas "Jo, creo, esculpeixo perquè estimo!"». Àgora Cultural [Andorra], núm. 11, 2009, pàg. 3-6.
* ↑ Ainaud, Joan «Biografia de Josep Viladomat». Àgora Cultural, núm. 11, 2009, pàg. 7.
* ↑ Les estàtues de pedra (Barcelona - Plaça Catalunya), Pobles de Catalunya. Guia del patrimoni..., Fundació per a la Difusió del Patrimoni Monumental Català. [Consulta actualitzada: 30 maig 2023].
* ↑ «Casa de la Ciutat: Escultures (Barcelona - Plaça de Sant Jaume))». Arxivat de l'original el 2007-09-05. [Consulta: 27 setembre 2010].
* ↑ «Una casa amb història — La Casa de La Vall | Consell General, Principal d'Andorra». [Consulta: 30 maig 2023].
* ↑ Escultura, Generació 1917: Josep Viladomat Massanes (Manlleu, 1899 - 1989), Pobles de Catalunya. Guia del patrimoni..., Fundació per a la Difusió del Patrimoni Monumental Català. [Consulta: 30 maig 2023].

## Enllaços externs

* Biografia i Galeria d'Obres